2017. gada Rīkojums Nr.

Rīgā (prot. Nr. )

## Par valsts nekustamo īpašumu nodošanu bezatlīdzības lietošanā

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu un ceturto daļu, Finanšu ministrijai (valsts akciju sabiedrībai „Valsts nekustamie īpašumi”) nodot:

1.1. valsts sabiedrībai ar ierobežotu atbildību „Valmieras drāmas teātris”, reģistrācijas Nr.44103038376, juridiskā adrese – Lāčplēša iela 4, Valmiera, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.9601 001 2110) – zemes vienību 9517 m² platībā (zemes vienības kadastra apzīmējums 9601 001 2110), teātri (būves kadastra apzīmējums 9601 001 2110 001) un transformatora apakšstaciju ar piebūvi (būves kadastra apzīmējums 9601 001 2110 003) – Lāčplēša ielā 4, Valmierā, kopā ar būvi - bruģētu laukumu L-1 (būves kadastra apzīmējums 9601 001 2110 005), būvi - bruģētu laukumu ar kāpnēm L-2 (būves kadastra apzīmējums 9601 001 2110 006), būvi - atbalsta sienu AS-1 (būves kadastra apzīmējums 9601 001 2110 007), būvi - atbalsta sienu AS-2 (būves kadastra apzīmējums 9601 001 2110 008) un būvi – grantētu laukumu (būves kadastra apzīmējums 9601 001 2110 009). Visa nekustamā īpašuma kadastrālā vērtība uz 2017.gada 1.janvāri ir 1 146 406, bilances vērtība uz 2017.gada 30.aprīli ir 3 357 190,54 *euro*.

1.2. valsts sabiedrībai ar ierobežotu atbildību „Dailes teātris”, reģistrācijas Nr.40003783138, juridiskā adrese – Brīvības iela 75, Rīga, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 023 0108) – zemes vienību 14 635 m² platībā (zemes vienības kadastra apzīmējums 0100 023 0108) un teātri (būves kadastra apzīmējums 0100 023 0108 001) – Brīvības ielā 75, Rīgā, kopā ar būvi - asfaltētu laukumu (būves kadastra apzīmējums 0100 023 0108 003), būvi - laukumu ar cieto segumu (būves kadastra apzīmējums 0100 023 0108 004).Visa nekustamā īpašuma kadastrālā vērtība uz 2017.gada 1.janvāri ir 7 962 846 *euro*, bilances vērtība uz 2017.gada 30.aprīli ir 9 195 536,56 *euro*.

1.3. valsts sabiedrībai ar ierobežotu atbildību „Latvijas Leļļu teātris”, reģistrācijas Nr.40003782984, juridiskā adrese – Krišjāņa Barona iela 16/18, Rīga, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 030 2017) – zemes vienību 2347 m² platībā (zemes vienības kadastra apzīmējums 0100 030 2017), teātri (būves kadastra apzīmējums 0100 030 0076 001), garāžu (būves kadastra apzīmējums 0100 030 0076 002) un darbnīcu (būves kadastra apzīmējums 0100 030 0076 004) – Krišjāņa Barona ielā 16/18, Rīgā, kopā ar būvi - laukumu ar cieto segumu (būves kadastra apzīmējums 0100 030 2017 001). Visa nekustamā īpašuma kadastrālā vērtība uz 2017.gada 1.janvāri ir 1 113 914 *euro*, bilances vērtība uz 2017.gada 30.aprīli ir 652 856,35 *euro*.

1.4. valsts sabiedrībai ar ierobežotu atbildību „Latvijas Nacionālais simfoniskais orķestris”, reģistrācijas Nr.40003373615, juridiskā adrese – Amatu iela 6, Rīga, (turpmāk - saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 006 0038) – zemes vienību 1456 m² platībā (zemes vienības kadastra apzīmējums 0100 006 0038) un koncertzāli (būves kadastra apzīmējums 0100 006 0038 001) – Amatu ielā 6, Rīgā, kopā ar būvi - bruģētu laukumu (būves kadastra apzīmējums 0100 006 0038 002). Visa nekustamā īpašuma kadastrālā vērtība uz 2017.gada 1.janvāri ir 1 732 454 *euro*, bilances vērtība uz 2017.gada 30.aprīli ir 764 272,92 *euro*.

2. Šā rīkojuma 1.1., 1.2. un 1.3. apakšpunktā minētie nekustamie īpašumi tiek nodoti bezatlīdzības lietošanā, lai saņēmēji, izpildot tiem deleģētos valsts pārvaldes uzdevumus kultūras jomā, radītu daudzveidīgas un kvalitatīvas teātra izrādes un nodrošinātu profesionālās teātra mākslas pieejamību plašai sabiedrībai, iestudētu latviešu mūsdienu dramaturģijas un literatūras darbus, ar teātra mākslas starpniecību veicinātu nacionālās identitātes un latviešu valodas kultūras nostiprināšanu, veicinātu jaunradi, radošus eksperimentus un starpnozaru sadarbību, īstenotu izglītojošas un sociālas programmas sabiedrības izglītošanai un integrācijas procesu veicināšanai, sekmētu bērnu un jauniešu personības veidošanos, popularizētu Latvijas teātra mākslas sasniegumus ārvalstīs un apgūtu starptautisko pieredzi teātra mākslas jomā, kā arī uzkrātu un analizētu kultūras informāciju teātra mākslas jomā un nodrošinātu tās pieejamību sabiedrībai.

3. Šā rīkojuma 1.4. apakšpunktā minētais nekustamais īpašums tiek nodots bezatlīdzības lietošanā, lai saņēmējs, izpildot tam deleģētos valsts pārvaldes uzdevumus kultūras jomā, radītu daudzveidīgus un kvalitatīvus simfoniskās mūzikas koncertus un nodrošinātu profesionālās simfoniskās mūzikas pieejamību plašai sabiedrībai, iestudētu latviešu komponistu darbus, veicinātu jaunradi latviešu simfoniskās mūzikas jomā, izmantotu profesionālās mūzikas iespējas nacionālās identitātes un kultūras stiprināšanai, veicinātu jaunradi, radošus eksperimentus un starpnozaru sadarbību, īstenotu izglītojošas un sociālas programmas sabiedrības izglītošanai un integrācijas procesu veicināšanai, sekmētu bērnu un jauniešu personības veidošanos, popularizētu Latvijas simfoniskās mūzikas sasniegumus ārvalstīs un apgūtu starptautisko pieredzi, kā arī uzkrātu un analizētu kultūras informāciju mūzikas jomā un nodrošinātu tās pieejamību sabiedrībai.

4. Finanšu ministrijai (valsts akciju sabiedrībai “Valsts nekustamie īpašumi”) noslēgt līgumus par šā rīkojuma 1. punktā minēto nekustamo īpašumu lietošanu (turpmāk - līgums).

5. Finanšu ministrijai (valsts akciju sabiedrībai "Valsts nekustamie īpašumi") iekļaut līgumā šādus nosacījumus:

5.1. šā rīkojuma 1. punktā minētie nekustamie īpašumi tiek nodoti bezatlīdzības lietošanā uz laiku, kamēr saņēmējs pilda attiecīgi šā rīkojuma 2. vai 3. punktā minētos tam deleģētos valsts pārvaldes uzdevumus kultūras jomā, bet ne ilgāk kā uz desmit gadiem no nomas līguma spēkā stāšanās brīža vai līdz brīdim, kad tiek rasts finansējuma avots nomas maksas segšanai, ja attiecīgais nosacījums iestājas pirms nomas līgumā noteiktā termiņa;

5.2. ja līguma darbības laikā kāda daļa no šā rīkojuma 1. punktā minētajiem nekustamajiem īpašumiem netiek izmantota deleģēto valsts pārvaldes uzdevumu īstenošanai kultūras jomā, saņēmējs to var nodot trešajām personām lietošanā par atlīdzību, slēdzot attiecīgus nomas līgumus. Telpas nodod lietošanā trešajām personām atbilstoši attiecīgo jomu regulējošajiem normatīvajiem aktiem, un noslēgtā līguma ietvaros saņemto nomas maksu saņēmējs novirza, lai nodrošinātu 1. punktā minēto nekustamo īpašumu apsaimniekošanu un uzturēšanu, kā arī līgumā noteiktajā apmērā un termiņā kompensētu Finanšu ministrijai (valsts akciju sabiedrībai “Valsts nekustamie īpašumi”) nekustamā īpašuma nodokli un apdrošināšanas izmaksas, kā arī, lai attiecīgajā nekustamajā īpašumā īstenotu deleģēto valsts pārvaldes uzdevumu kultūras jomā;

5.3. saņēmējs par saviem līdzekļiem nodrošina šā rīkojuma 1. punktā minēto nekustamo īpašumu apsaimniekošanu un uzturēšanu, kā arī līgumā noteiktajā apmērā un termiņā kompensē Finanšu ministrijai (valsts akciju sabiedrībai “Valsts nekustamie īpašumi”) nekustamā īpašuma nodokli un apdrošināšanas izmaksas;

5.4. saņēmējs nodrošina pārredzamu grāmatvedības uzskaiti un reizi gadā iesniedz Finanšu ministrijai (valsts akciju sabiedrībai “Valsts nekustamie īpašumi”) pamatojošo informāciju par šā rīkojuma 5.2. apakšpunktā minētās saņemtās nomas maksas novirzīšanu noteiktajam mērķim;

5.5. saņēmējs reizi gadā iesniedz apliecinājumu Finanšu ministrijai (valsts akciju sabiedrībai “Valsts nekustamie īpašumi”):

5.5.1. par to, ka kultūras institūcija kopumā nav uzskatāma par saimnieciskās darbības veicēju, jo visi ieņēmumi, ko tā kalendārajā gadā gūst no veiktās saimnieciskās darbības nelielā apmērā, tajā skaitā no biļešu tirdzniecības un atsevišķu nekustamā īpašuma daļu nodošanas lietošanā trešajām personām, nepārsniedz 50% no kopējām kultūras institūcijas gada izmaksām;

5.5.2. ka, gadījumā, ja visi ieņēmumi, ko kultūras institūcija kalendārajā gadā gūst no veiktās saimnieciskās darbības, tajā skaitā no biļešu tirdzniecības un atsevišķu nekustamā īpašuma daļu nodošanas lietošanā trešajām personām, pārsniedz 50% no kopējām kultūras institūcijas gada izmaksām, publiskā finansējuma piešķiršana kultūras institūcijai, tai skaitā publiskai personai piederošā nekustamā īpašuma nodošana bezatlīdzības lietošanā nekvalificējas kā komercdarbības atbalsts, jo neizpildās vismaz viena no Komercdarbības atbalsta kontroles likuma 5. pantā noteiktajām komercdarbības atbalstu raksturojošām pazīmēm.

6. Finanšu ministrijai (valsts akciju sabiedrībai “Valsts nekustamie īpašumi”) līgumā paredzēt vismaz Finanšu ministrijas (valsts akciju sabiedrības “Valsts nekustamie īpašumi”) tiesības vienpusēji atkāpties no līguma, par to rakstiski informējot saņēmēju ne vēlāk kā 30 dienas iepriekš, ja saņēmējs šā rīkojuma 1. punktā minēto nekustamo īpašumu neizmanto atbilstoši nodošanas mērķim, vairāk nekā mēnesi nepilda šajā rīkojumā minētos pienākumus, kā arī, ja saņēmējs vairs neatbilst šā rīkojuma 5.5.1. vai 5.5.2. apakšpunktā minētajām prasībām.

7. Kultūras ministrijai informēt Finanšu ministriju (valsts akciju sabiedrību “Valsts nekustamie īpašumi”), ja iestājas šā rīkojuma 5.1. apakšpunktā minētie nosacījumi bezatlīdzības lietošanas tiesību izbeigšanai vai ir paredzēta to iestāšanās, kā arī, ja saņēmējs vairs neatbilst šā rīkojuma 5.5.1. vai 5.5.2. apakšpunktā minētajām prasībām.

8. Ja nav iestājušies šā rīkojuma 5.1. apakšpunktā minētie apstākļi un tiek konstatēts, ka saņēmējs neatbilst šā rīkojuma 5.5.1. vai 5.5.2. apakšpunktā minētajām prasībām, jautājums par publiskā finansējuma piešķiršanu kultūras institūcijai, tai skaitā publiskai personai piederošā nekustamā īpašuma nodošana bezatlīdzības lietošanā, risināms, ievērojot atbilstošu komercdarbības atbalsta regulējumu.

9. Atzīt par spēku zaudējušu Ministru kabineta 2016.gada 22.novembra rīkojumu Nr.699 “Par valsts nekustamo īpašumu nodošanu bezatlīdzības lietošanā” (Latvijas Vēstnesis, 2016, 229.nr.).

Ministru prezidents M. Kučinskis

Finanšu ministre D. Reizniece-Ozola